Internetda Xitoyning avtomobillarni ijaraga beruvchi kompaniyasi xodimlari to‘rt oyoqlagancha qizil bayroq ko‘targan erkak ortidan emaklashgani videosi paydo bo‘ldi. Rolik Xitoyning Weibo ijtimoiy tarmog‘ida tarqalgan, 7 aprelda esa YouTube’da paydo bo‘lgan. Mashable’ning vaziyatga oydinlik kiritishicha, emaklashni kompaniya rahbari boshlab bergan. Uning fikricha, bu sotuvni ko‘tarib, ishchi-xodimlarni ishlariga nisbatan salohiyatlarini oshirishga yordam beradi. Xodimlar rahbarlarini o‘zini yakkalatmagan holda unga qo‘shilishadi va ular 200 metrgacha yurib borishadi.